9 Tšhireletšego. Boporofeteng bjo bo lego go Jesaya 11:6-9, re bona seswantšhokgopolo se se kgahlišago sa botee le khutšo magareng ga diphoofolo tša naga le magareng ga batho le diruiwa. Na seswantšhokgopolo se se phethagala ka tsela ya moya lehono? Ee! Go temana 9, re hwetša lebaka leo ka lona diphoofolo tše bjalo di ka se sa gobatšago goba go senya. Temana yeo e re: “Ka gobane lefase le tla tlala tsebo ya Jehofa go etša ge meetse a khurumeditše lewatle.” Na “tsebo ya Jehofa” e fetoša diphoofolo? Aowa, ke batho ba fetogago ge ba thoma go tseba Modimo yo a Phagamego gomme ba ithuta go ekiša ditsela tša gagwe tša khutšo. Ke ka baka leo paradeiseng ya rena ya moya lehono re kgonago go bona boporofeta bjo bo phethagala ka tsela e kgomago pelo. Ka tlase ga pušo ya Mmušo wa Modimo, balatedi ba Kriste ba ithuta go tlogela mekgwa ya bona e kotsi ya bophoofolo gomme ba phela ka khutšo le ka botee le bana babo bona ba moya le dikgaetšedi.